

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA MATULJI**

**OPĆINSKI NAČELNIK**

**KLASA: 602-01/15-01/13**

**URBROJ: 2156-04-01-15-173**

**Matulji, 30.12.2015.**

Na 69.sjednici Kolegija održanoj dana 30. prosinca 2015., u svezi **sufinanciranja autobusnog prijevoza redovnim studentima** Općinski načelnik Općine Matulji donosi slijedeći

**Z A K LJ U Č A K**

Općina Matulji će sufinancirati prijevoz redovitih studenata visokoškolskih ustanova na području Primorsko-goranske županije koji imaju prebivalište na području Općine Matulji za razdoblje od 01.01.2016. - 31.01.2016. godine u visini 33% ukupnog iznosa studentske mjesečne autobusne karte.

Ukoliko je student temeljem prosjeka ocjena za tekuću akademsku godinu ostvario pravo na stipendiju Općine Matulji, Općina Matulji sufinancira dodatnih **20 %** što znači ukupno **53%.**

Rješenje o dodatnom sufinanciranju za studente stipendiste korisnici su dobili prilikom potpisivanja ugovora o stipendiranju .

Studenti će ostvariti pravo na sufinanciranje prijevoza temeljem popisa dosadašnjih korisnika sufinanciranja prijevoza tj. studenata za akademsku godinu 2015./2016., a koji će biti dostavljen KD Autotroleju od strane Općine Matulji.

Zbog nastupa novih okolnosti predviđenih odredbama Zakona o lokalnoj i područnoj (regionalnoj) samoupravi, studenti će sve ostale zaključke i upute vezane uz sufinanciranje prijevoza za naredne mjesece moći pročitati i preuzeti na web stranici Općine Matulji [**www.matulji.hr**](http://www.matulji.hr) i oglasnoj ploči Općine Matulji, a do provedbe lokalnih izbora u Općini Matulji.

Općinski načelnik Općine Matulji

Mario Ćiković